জানুয়ারি মাসজুড়ে রবিবারগুলিতে অতিরিক্ত মেট্রো

কলকাতা: নতুন বছরের শুরুতেই কলকাতার মেট্রো (Kolkata Metro) যাত্রীদের জন্য বড় খবর।জানুয়ারি মাসের টানা চারটি রবিবার ৪, ১১, ১৮ ও ২৫ জানুয়ারি কলকাতা মেট্রোর ব্লু লাইন (Kolkata Blue Line Metro) ও গ্রিন লাইনে (Kolkata Green Line Metro) বাড়তি পরিষেবা চালু করা হচ্ছে। যাত্রীদের ভিড় ও চাহিদার কথা মাথায় রেখেই এই সিদ্ধান্ত নিয়েছে মেট্রো কর্তৃপক্ষ।ইয়েলো লাইনের ক্ষেত্রে এই রবিবারগুলিতে স্বাভাবিক মেট্রো পরিষেবা চালু থাকবে। তবে অরেঞ্জ লাইন ও পার্পল লাইনে আগের মতোই রবিবার কোনও মেট্রো চলবে না।

মেট্রো রেল সূত্রে খবর, ৪ জানুয়ারি, ১১ জানুয়ারি, ১৮ জানুয়ারি, ২৫ জানুয়ারি- এই চারটি রবিবার ব্লু লাইন ও গ্রিন লাইন, ব্লু ও গ্রিন ২টি লাইনেই অতিরিক্ত মেট্রো চালানো হবে। রবিবার করে ১৩০টি মেট্রো চলে, সেই জায়গায় ১৬০টি করে মেট্রো চলবে। ব্লু লাইনে দক্ষিণেশ্বর থেকে শহিদ ক্ষুদিরামের প্রথম মেট্রো সকাল ৯টা থেকেই শুরু হবে। শহিদ ক্ষুদিরাম থেকে দক্ষিণেশ্বর যাওয়ার প্রথম মেট্রো সকাল ৯টা থেকেই চলবে। নোয়াপাড়া থেকে শহিদ ক্ষুদিরাম যাওয়ার মেট্রো সকাল ৯টা থেকেই চলবে। ব্লু লাইন দক্ষিণেশ্বর থেকে শহিদ ক্ষুদিরাম যাওয়ার শেষ মেট্রো রাত ৯টা ৩৩ মিনিটে। শহিদ ক্ষুদিরাম থেকে দক্ষিণেশ্বর যাওয়ার শেষ মেট্রো তিন মিনিট পিছিয়ে রাত ৯টা ৩৩ মিনিটে।শহিদ ক্ষুদিরাম থেকে দমদম যাওয়ার শেষ মেট্রো এক মিনিট পিছিয়ে রাত ৯টা ৪৪ মিনিটে।এছাড়া বিকেল ৩টে ২০ মিনিট থেকে সন্ধ্যা ৭টা ২০ মিনিট পর্যন্ত ব্লু লাইনে এই ৪টে রবিবার ১০ মিনিটের বদলে প্রতি ৮ মিনিট অন্তর মেট্রো পাওয়া যাবে।

আরও পড়ুন: আলিপুরদুয়ারে পাঁচে পাঁচ করে দিন তৃণমূলকে : অভিষেক

গ্রিন লাইনেও ৪, ১১, ১৮ ও ২৫ জানুয়ারি- এই চারটি রবিবার ১২৪টি ট্রেন (৬২ আপ + ৬২ ডাউন) চালানো হবে। সাধারণ দিনে যেখানে ১০৮টি ট্রেন চলে, সেখানে এবার ট্রেন সংখ্যা ১৬টি বাড়ছে। সল্টলেক সেক্টর ফাইভ থেকে হাওড়া ময়দান সকালের প্রথম মেট্রো সকাল ৯টা ২ মিনিটে ছাড়বে। হাওড়া ময়দান থেকে সল্টলেক সেক্টর ফাইভ প্রথম মেট্রো সকাল ৯টা।সিটি সেন্টার থেকে হাওড়া ময়দান সকাল ৯টা। সল্টলেক সেক্টর ফাইভ থেকে হাওড়া ময়দান শেষ মেট্টো রাত ৯টা ৫৫। হাওড়া ময়দান থেকে সল্টলেক সেক্টর ফাইভ শেষ মেট্রো রাত ৯টা ৫৫। হাওড়া ময়দান থেকে সেন্ট্রাল পার্ক: রাত ১০টা ৫ মিনিট। গ্রিন লাইনেও এই ৪টে রবিবার ব্লু লাইমের মতো বিকেল ৪টা ২ মিনিট থেকে রাত ৮টা ৩০ মিনিট পর্যন্ত ১৫ মিনিটের বদলে প্রতি ১০ মিনিট অন্তর মেট্রো পরিষেবা মিলবে।